OpenLLM-France/wikimedia huggingface dataset:
# Rundkast om kringkasting

Rundkast om kringkasting (coneguda al mon anglosaxó com The Nor-Way to Broadcasting) és un programa d'humor noruec que es va emetre per la Norsk Rikskringkasting el 1976. El programa descriu la història de l'emissió a Noruega de manera humorística. El guió va ser escrit per Jon Skolmen i Trond Kirkvaag. Fou dirigit per Roald Øyen.
El programa va ser la contribució de Noruega al Festival Internacional de Montreux (Suïssa), on va guanyar la Rose d'Or, el Premi Chaplin i el Premi de la Premsa. Rundkast és una de les produccions de televisió internacionals més conegudes de Noruega i representa un punt culminant per a la TV noruega en el context de Montreux.

## Referències

* 1 2 «Prisvinnende perler fra Montreux».

## Enllaços externs

* Programmet på NRK Nett-TV
* The Nor-Way to Broadcasting a IMDB
# Xenorhina adisca

Xenorhina adisca és una espècie de granota de la família Microhylidae que viu a Indonèsia.

## Referències

* Kraus, F. & Allison, A. 2004. Xenorhina adisca. Llista Vermella d'Espècies Amenaçades de la UICN 2006. Consulta: 26 d'abril del 2008.
# Marian Turowski

Marian Turowski (Sobótka, Voivodat de Baixa Silèsia, 27 de desembre de 1964) va ser un ciclista amateur polonès. Va destacar en la pista on va aconseguir una medalla de plata al Campionat del món de persecució per equips de 1985. Va participar en els Jocs Olímpics de Seül.

## Referències

* Fitxa a sitiodeciclismo.net
* Fitxa a museociclismo.it
# Línia evolutiva de Riolu

Aquesta línia evolutiva de Pokémon inclou Riolu i Lucario.

## Riolu

Riolu (リオル Rioru) és un personatge fictici de la saga de videojocs de Pokémon, així com d'altres jocs i productes derivats. És de tipus Lluita. Evoluciona a Lucario. Riolu és un Pokémon conegut pel seu carisma i valentia. Com la seva evolució Lucario, pot veure l'Aura dels Pokémon i les persones. El seu cos és àgil però fort, pot pujar tres muntanyes i creuar dos canons en una sola nit. Té un collaret de pèl que li envolta el coll, el qual en evolucionar es converteix en el pelatge del seu pit i cintura. El nom de Riolu sembla venir del de Lucario, ja que, a Lucario, ho expressem en síl·labes del revés.

### Aparicions de Riolu

Riolu només s'aconsegueix en Pokémon Diamant i Perla

## Lucario

Lucario (ルカリオ Rukario) és un personatge fictici de la saga de videojocs de Pokémon, així com d'altres jocs i productes derivats. És de tipus lluita i acer. Evoluciona de Riolu.
Pot parlar amb els humans i llança unes esferes d'energia (Esfera Aural) que poden utilitzar-ne per curar a Mew a més de ser un atac bastant poderós.

### Aparicions de Lucario

Lucario només s'aconsegueix en Pokémon Perla i Diamant i apareix como personatge ocult en el joc Super Smash Bros. Brawl, com es va confirmar en la pàgina oficial Smash Bros Dojo!!!.

## Referències

* ↑ «Riolu» (en anglès). IGN. Arxivat de l'original el 17 d’agost 2015. [Consulta: 9 agost 2015].
* ↑ «Pokémon name origins» (en anglès). Pokémon Database. [Consulta: 9 agost 2015].
* ↑ Pokédex: It has the ability to sense the auras of all things. It understands and is able to speak human speech. Game Freak. Pokémon Diamond. Nintendo. Nintendo DS. (en anglès).
* ↑ Pokédex: By catching the aura emanating from others, it can read their thoughts and movements. Lucario resembles the Egyptian god Anubis with a wolf-like head and a more human-like body. Game Freak. Pokémon Pearl. Nintendo. Nintendo DS. (en anglès).
* ↑ «Lucario in Super Smash Bros. Brawl». Smash Bros. DOJO!!. Arxivat de l'original el 2009-08-15. [Consulta: 28 febrer 2008].

## Enllaços externs

* Riolu a la Bulbapedia.
* Lucario a la Bulbapedia.
# Alonso Gómez de Encinas

Alfonso Gómez de Encinas (Cuéllar, Segòvia, ca. 1565 - Puná, Guayaquil, Virregnat del Perú, 13 de juny de 1624) fou un frare de l'Orde de la Mercè, missioner a les Índies Occidentals. És venerat com a beat al si de l'Orde Mercedari.
Nascut a Cuéllar cap al 1565, prengué l'hàbit mercedari al convent de Valladolid. Ordenat sacerdot, fou enviat a seguir estudis a la Universitat de Salamanca i cap al 1600 era vicari del col·legi mercedari d'aquesta ciutat. En 1609, als 44 anys, marxà cap a Mèxic acompanyant el vicari general mercedari Antonio de Mendoza, com a secretari i predicador. Hi restà per predicar entre els indígenes, i fou enviat a l'illa de Pnmá, a la badia deGuayaquil (Equador), on n'evangelitzà la població.
Fou capturat per pirates holandesos que havien atacat Puná, comandats per Jacques L'Hermite; fou interrogat i torturat. Els pirates, en saber que el sacerdot acabava de dir missa, l'obriren el ventre per trobar-hi l'Eucaristia, matant-lo. Era el 13 de juny de 1624.
Considerat màrtir, l'Orde de la Mercè el venera com a beat, celebrant-ne la festa litúrgica el 13 de juliol. La seva imatge fou present i va rebre culte a l'església de la Mercè de Barcelona.

## Bibliografia

* Santi, beati e testimoni. "Beato Alfonso Gómez de Encinas"
# Antiga rectoria (Albanyà)

L'Antiga rectoria és una obra d'Albanyà (Alt Empordà) inclosa a l'Inventari del Patrimoni Arquitectònic de Catalunya.

## Descripció

L'antiga rectoria d'Albanyà es troba a la plaça Major a poques passes de l'església de St. Pere.
És una casa de planta quadrada de planta baixa i pis, orientada de llevant a ponent. Està formada per tres crugies orientades a tramuntana cobertes per volta de pedra grassa i suportades per parets de pedra. L'accés a la planta pis és interior i està situat a la part de tramuntana de la crugia central. La coberta és a dues aigües i està suportada per cairats de fusta.

## Referències

* 1 2 «Antiga rectoria». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 16 maig 2020].
# Anacroneuria ucumari

Anacroneuria ucumari és una espècie d'insecte plecòpter pertanyent a la família dels pèrlids que es troba a Sud-amèrica: Colòmbia.
En el seu estadi immadur, és aquàtic i viu a l'aigua dolça, mentre que com a adult és terrestre i volador.

## Referències

* ↑ Global Species Arxivat 2016-03-03 a Wayback Machine. (anglès)
* 1 2 Plecoptera Species File (Version 1.1/4.0) (anglès)
* ↑ Perlidae Species Listing (anglès)
* ↑ Zúñiga, M. del C., B.P. Stark, W. Cardona, C. Tamaris-Turizo, & O.E. Ortega, 2007. Additions to the Colombian Anacroneuria fauna (Plecoptera: Perlidae) with descriptions of seven new species. Illiesia, 3(13):127-149. «PDF».

## Enllaços externs

* Encyclopedia of Life (anglès)
# Anacampseros kurtzii

Anacampseros kurtzii és una espècie de planta amb flors del gènere Anacampseros dins la família de les anacampserotàcies.

## Descripció

És una herba nana suculenta perenne, poc ramificada, amb petites flors blanques.
Les tiges són branques primes, llises, febles, d'1-8 cm de llarg.
El sistema radicular és simple o ramificat, fusiforme o moniliforme (inflat en forma de tubercle que s'agrupa al llarg de l'arrel com petites boles).
Les fulles, de 4 a 14 mm de llarg i 3 a 4 mm d'ample, planes, carnoses, estretament el·líptiques, oposades o alternes. Axil·les amb pèls de 2 a 3 mm de llarg.
Les flors, de 2 a 4, subsèssils, en cimes agrupades a les puntes de les branques per sobre de les bràctees com de paper. Sèpals de 3 a 5 mm de llargada, ovats, verds, carnosos. Pètals, de 4 a 5, de 3 a 4 mm de llarg, obovats a el·líptics, blancs. Estams, de 6 a 8.

## Distribució

Planta endèmica del nord de l'Argentina. Creix en vessants pedregosos de la Puna. Anacampseros kurtzii és massa insignificant per cridar l'atenció dels col·leccionistes i no està amenaçada. També són molt freqüents altres plantes suculentes d'aquest hàbitat, com ara Parodia maassii i Oreocereus trollii. La rara Yavia cryptocarpa de la frontera argentina amb Bolívia també creix junt amb A. kurtzii.

## Taxonomia

Aquesta espècie va ser publicada per primer cop l'any 1990 a la revista Boletin de la Sociedad Argentina de Botánica per Nélida María Bacigalupo (1924-2019).

### Etimologia

L'epítet kurtzii és en honor del botànic argentí d'origen alemany Fritz Kurtz.

### Sinònims

Els següent nom científic és un sinònim homotípic d'Anacampseros kurtzii:
* Grahamia kurtzii (Bacig.) G.D.Rowley

## Referències

* 1 2 3 «Anacampseros kurtzii» (en anglès). Plants of the World Online. Royal Botanic Gardens. Kew. [Consulta: 13 gener 2023].
* ↑ ««The Encyclopedia of Succulents»». Llifle.
* ↑ «Epònimos del Género Euphorbia».
# Fuente la Lancha

Fuente la Lancha és un municipi de la província de Còrdova a la comunitat autònoma d'Andalusia, a la comarca de Valle de los Pedroches.

## Demografia

Evolució demogràfica :
| 1900 | 1910 | 1920 | 1930 | 1940 | 1950 | 1960 | 1970 | 1981 |
| 449 | 604 | 655 | 664 | 903 | 878 | 805 | 413 | 477 |
Evolució demogràfica :
| 1999 | 2000 | 2001 | 2002 | 2003 | 2004 | 2005 | 2006 |
| 416 | 411 | 410 | 413 | 413 | 427 | 418 | 415 |

## Història

Fou fundada vers el 1480 com a llogaret d'Hinojosa del Duque. No hi ha notícies anteriors referents a nuclis de població situats allí. La procedència del seu topònim, La Lancha, es troba també en el segle xv època en la qual sorgeix la població a causa de la forta expansió demogràfica que es va donar en la comarca de los Pedroches. L'historiador de las Casas-Deza creia que el seu nom pot venir d'alguna font que s'anomenà de la Lancha, la qual cosa confirma la denominació del pròxim rierol Lanchar o Llanches.
El 1820 va assolir la plena independència municipal, prèvia sol·licitud dels seus veïns, apareixent ja amb el títol de vila. Durant la guerra civil, el XXII cos de l'exèrcit republicà va acampar per terres pertanyents al terme municipal, sent el seu sòl participi d'una de les últimes grans batalles terrestres de la contesa: l'ofensiva d'Extremadura. El cos de l'exercito marroquí va prendre possessió de Fuente la Lancha per al bàndol rebel el 26 de març de 1939, al costat d'Hinojosa del Duque, Belalcázar, Villanueva del Duque, El Aspecto, etc.

## Enllaços externs

* Fuente la Lancha - Sistema d'Informació Multiterritorial d'Andalusia
# Gat bombai

El gat bombai és un gat domèstic musculós i de mida mitjana, resultat de l'encreuament entre el gat birmà i el gat americà de pèl curt.

## Història

La raça bombai, relacionada amb la birmana, prové de l'encreuament d'un gat americà de pèl curt de color negre amb un gat birmà cibelí, per tal de crear un gat birmà de color negre. Aquest creuament va tenir lloc als Estats Units a finals dels anys 1950. El nom de la seva creadora va ser Nikki Horner de Kentucky. La població d'aquests gats va augmentar enormement i avui en dia és comú veure'ls en la majoria dels països.
El nom de Bombai va ser pres en honor del lleopard negre, felí salvatge de gran similitud amb aquest gat domèstic, l'hàbitat natural del qual és la ciutat hindú de Bombai (Índia).

## Característiques físiques

És un gat domèstic musculós i de mida mitjana de cua llarga. El pelatge del Bombai és curt, molt enganxat al cos i brillant. Pràcticament no té fils. És de textura setinada, i de color únicament negre.
Els ulls són grans, rodons, ben separats, brillants, vius, de color que va del coure al daurat i freqüentment cobrissos. Però la majoria dels gats Bombai d'ulls de color daurat tenen tendència a tenir una taca de color coure en algun ull.

## Comportament

És un perfecte animal de companyia que s'adapta ràpidament a llocs poc espaiosos, però alguns no suporten la soledat. És un animal que en general no és molt "guerrer", és a dir que no busca baralles, és molt pacífic; encara que en general si veu un gat estrany que mai ha vist en la seva vida pot reaccionar d'una forma descomunal. Una altra de les característiques del comportament del gat de raça Bombai és que no són gats molt actius, de manera que molts l'anomenen "mandrosos", encara que d'altra banda són bastant juganers. És més un gat extremadament intel·ligent i àgil. També una de les característiques més curioses que pocs saben és que aquesta raça pot aprendre a caminar amb corretja. El seu pes, en general, és de 3 quilos i mig a 5 quilos però cal anar amb compte amb l'alimentació perquè aquesta raça és molt aficionada a la golafreria.

## Cures generals

Aquesta raça no requereix cures especials però és recomanable banyar-lo un cop l'any (per conservar el pelatge sedós), raspallar-lo tres vegades per setmana, i aplicar-li un pulguicida una vegada per mes.

## Referències

* "Mybombaycat1">American Bombay Cat American Bombay Cat, mybombaycat.com. Retrieved on 28 January 2011
* "Bombay Cat"> Arxivat 2011-06-29 a Wayback Machine., General information about the Bombay Breed. Retrieved 12 June 2011

## Enllaços externs

* MyBombayCat.com – More Bombay cat articles.
* Fanciers.com Arxivat 2012-01-09 a Wayback Machine. – Official Fanciers.com Bombay cat page.
* CatFactFiles.com – Bombay Cat Facts.
# Antonio Adipe

Antonio R. Adipe Marrone (Montevideo, 24 d'abril de 1912) fou un boxejador uruguaià de destacada participació en els Jocs Olímpics d'estiu de 1936. El 1936 va ser eliminat al segon assalt de la categoria dels pesos semipesants, després de perdre el combat contra el britànic Thomas Griffin.

## Vegeu també

* Fidel Tricánico
* José Feans
* Juan Bregaliano
* Liberto Corney
* Manuel Smoris

## Referències

* ↑ (anglès) Antonio Adipe Biography and Olympic Results - Olympics at Sports-Reference.com Arxivat 2009-07-25 a Wayback Machine.
* ↑ Nómina de todos los deportistas uruguayos que participaron en los Juegos Olímpicos entre los años 1924 y 2004 Arxivat 2010-04-18 a Wayback Machine. a Observa.com (castellà)
* ↑ Uruguay y su participación boxística en los Juegos Olímpicos' Arxivat 2016-03-03 a Wayback Machine. a boxeouruguayo.com (castellà)
# Antoine André Louis Reynaud

Antoine André Louis Reynaud (1771 – 1844) va ser un matemàtic francès.

## Vida i Obra

Fill d'un conegut advocat del Parlament de París, ja es va distingir de ben jove escrivint poemes i drames. Va ser un entusiasta defensor dels principis de la Revolució Francesa i el 1792 es va allistar a la Guàrdia Nacional amb la intenció de fer una carrera militar, però finalment, seguint els desitjos de la seva família, va ingressar en el Departament de Comptabilitat Nacional.
Quatre anys després, el 1796, avorrit de la seva feina, es matricula a l'École polytechnique, on es gradua el primer de la classe el 1799. A partir de 1800, dona classes a l'École polymatique, una escola fundada per a preparar els alumnes que volien ingressa a l'École polytechnique. A partir de 1804 serà professor de l'École polytechnique, ocupant diferents llocs fins al 1814. Els darrers anys de la seva vida, estarà a l'École Navale Militaire de Brest.
Reynaud va escriure nombrosos llibres i va fer d'editor de llibres escrits per altres matemàtics. Entre les seves obres es poden destacar les següents (que són les que més influència van tenir):
* 1804 - Traité d'arithmétique à l'usage des ingénieurs du cadastre
* 1805 - Trigonométrie analytique précedée de la théorie des logarithmes
* 1810 - Elémens d'algèbre
* 1810 - Traité d'arithmétique à l'usage de la marine et de l'artillerie
* 1811 - Traité d'arithmétique, a l'usage des élèves qui se destinent a l'École Polytechnique
* 1823 - Problèmes et développemens sur diverses parties des mathématiques
* 1838 - Traité élémentaire de statistique
Reynaud va ser el primer matemàtic a fer una anàlisi explícita de l'algorisme d'Euclides, probablement sota la influència de Gaspard de Prony que havia hagut d'utilitzar diversos algorismes per poder elaborar les seves taules de logaritmes.

## Referències

* ↑ Shallit, pàgina 407.
* ↑ Shallit, pàgina 408.
* ↑ Shallit, pàgina 409.

## Bibliografia

* Shallit, Jeffrey «Origins of the analysis of the Euclidean algorithm» (en (anglès)). Histoeia Mathematica, Vol. 21, Num. 4, 1994, pàg. 409-419. DOI: 10.1006/hmat.1994.1031. ISSN: 0315-0860.

## Enllaços externs

* O'Connor, John J.; Robertson, Edmund F. «Antoine André Louis Reynaud» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
# Gbrainy

gbrainy és un joc de trencaclosques per a GNOME pensat per a l'ús educatiu. És programari lliure i està llicenciat sota la GNU GPL. El joc està escrit en llenguatge C# i posteriorment ha estat migrat a l'entorn d'escriptori gràfic Sugar, així com al Microsoft Windows.
Conté les següents activitats:
* Puzzles de lògica - jocs dissenyats per desafiar les habilitats de raonament i el pensament
* Càlcul mental - jocs basats en operacions aritmètiques dissenyats per millorar les habilitats de càlcul mental
* Entrenadors de memòria - jocs dissenyats per entrenar la memòria de curt termini

## Referències

* ↑ «gBrainy: un entrenador mental en GNU/Linux» (en castellà). [Consulta: 20 juny 2008].
* ↑ de Icaza, Miguel. «Mono on the OLPC».
# Geophagus surinamensis

Geophagus surinamensis és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 14,8 cm de longitud total.

## Distribució geogràfica

Es troba a Surinam i a la Guaiana Francesa.

## Referències

* ↑ Heckel, J. J. 1840. Johann Natterer's neue Flussfische Brasilien's nach den Beobachtungen und Mittheilungen des Entdeckers beschrieben (Erste Abtheilung, Die Labroiden). Ann. Wien. Mus. Naturges. v. 2: 325-471, Pls. 29-30.
* ↑ BioLib
* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, S.O., 2003. Cichlidae (Cichlids). p. 605-654. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Geophagus taeniopareius

Geophagus taeniopareius és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 14,3 cm de longitud total.

## Distribució geogràfica

Es troba a la conca del riu Orinoco.

## Referències

* ↑ Heckel, J. J. 1840. Johann Natterer's neue Flussfische Brasilien's nach den Beobachtungen und Mittheilungen des Entdeckers beschrieben (Erste Abtheilung, Die Labroiden). Ann. Wien. Mus. Naturges. v. 2: 325-471, Pls. 29-30.
* ↑ BioLib
* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, S.O., 2003. Cichlidae (Cichlids). p. 605-654. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# António Marinho e Pinto

António de Sousa Marinho e Pinto (10 de setembre de 1950, Vila Chã do Marão, Amarante) és un advocat portuguès i experiodista. Va ser president de l'Associació d'Advocats de Portugal entre 2008 i 2013. És ben conegut pels seus discursos polèmics.
El 2014 va ser candidat a les eleccions al Parlament Europeu com a cap de llista del Partido da Terra (MPT), i va ser elegit eurodiputat juntament amb José Inácio Faria. Poc després d'assumir el càrrec, va anunciar la seva intenció d'abandonar l'escó, adduint la ineficàcia del Parlament Europeu. En relació a aquest òrgan de la Unió Europea va afirmar: «Vaig descobrir alguna cosa que no sabia abans: el Parlament Europeu no té cap utilitat. És una fantasia. El Parlament Europeu no mana res, malgrat totes les il·lusions, totes les proclamacions, que són mentides». A més, Marinho e Pinto afirmà que el Parlament Europeu no és un veritable parlament i que els ingressos dels eurodiputats són exageradament elevats, titllant-los de vergonyosos. Malgrat les seves declaracions crítiques en relació al Parlament Europeu, afirmà que continuaria essent diputat si no era elegit diputat a l'Assemblea de la República Portuguesa, el 4 d'octubre de 2015.
Al setembre de 2014 Marinho e Pinto va abandonar l'MPT, i l'11 de febrer de 2015, el seu nou partit, el Partido Democrático Republicano (PDR), va ser reconegut pel Tribunal Constitucional de Portugal.
El setembre de 2018, Marinho e Pinto fou un dels 15 diputats que denuncià la manca d'independència judicial i la violació de drets fonamentals arran de l'escàndol del xat del Consell General del Poder Judicial filtrat per Anonymous.

## Referències

* ↑ «As 10 frases mais polémicas de Marinho Pinto» (en portuguès de Portugal). [Consulta: 2 setembre 2022].
* ↑ «Marinho e Pinto continua no Parlamento Europeu se falhar eleição para deputado - Legislativas - Jornal de Negócios», 11-10-2015. Arxivat de l'original el 2015-10-11. [Consulta: 2 setembre 2022].
* ↑ «Marinho Pinto confirma novo partido, MPT diz que foi ″barriga de aluguer″» (en portuguès de Portugal), 12-09-2014. [Consulta: 2 setembre 2022].
* ↑ «TC > Jurisprudência > Acordãos > Acórdão 104/2015 .» (en portuguès). [Consulta: 2 setembre 2022].
* ↑ «Quinze eurodiputats reclamen a Brussel·les que investigui els correus dels jutges perquè "violen" drets fonamentals». Ara.cat, 20-09-2018. [Consulta: 21 setembre 2018].